text: Se video: Hund rider på pony
  12 april 2016 kl. 13.13
  Et helt usædvanligt venskab findes på en græsmark ved Gram. 
  Her er hunden Monza bedste venner med ponyen Kasper. 
  Monza og Kasper er rigtigt gode legekammerater, og de elsker at tumle rundt ude på marken.
  I flere år har hunhunden Monza trænet sig selv i at hoppe op på ryggen af ponyhingsten. De har leget sammen siden goldenretriveren var hvalp for 5 år siden.
  Ponyen kan godt se sur ud, men ejerne fortæller at hvis ikke hunden kommer og leger så bliver Kasper skuffet.
  Det er Ulla og Søren Krab der bor ved Gram med deres to børn, synes det er rigtigt sjovt at se de to dyr sammen.
  Den anden shetlanske pony, Flicka vil ikke lege med Monza. Her får hun et lille spark hvis hun vil hoppe op. Men Kasper synes det er sjovt at lege med hunden.
  - Det er ikke noget vi har trænet den til. Fra hvalp har Monza altid løbet ned til hestene som står lige uden for vores have. Både pony og hun er legesyge af natur, så det har de fundet sammen om, fortæller Ulla Krab til TV SYD.
  Kasper er 13 år gammel, men er stadig glad for at lege - både med en bold og med hunden.
  
  